Adejoké Bakare

Adejoké "Joké" Bakare chi ayi ujẹnwu ku ma bi anẹ British  ujẹnwu West African cuisine ya gboji yi. Onwu la kọchẹ kpọla nwu ojile, efu ọdọ 2024, i mu d'onobule dudu ejodudu ku ma du uluko Michelin-star nwu efu United Kingdom. Anubi elẹ efu ọdọ lẹ, ma fu dọ Chef of the Year yi National Restaurant Awards.

 Ọhiala 

 Abakwanẹ Ọlayi nwu 
Ma fu Bakare bi yi Kaduna, Nigeria taki la ñọ gbeju ọmọ lẹ. Iye nwu che anẹ Iyaji i kwo manyi Attah nwu  che Igbọ,  i jẹnwu ki ma alu ki ami ichi wewe ach'uche ma alu kia gba dufu lẹ. Alu ki na ch'ukọchẹ biomedical sciences yi Kaduna State University, I ch'atẹko ọla nwu kpai fish-and-chips cart ki nẹ.

Efu ọdọ 1999, i lo ti ojanẹ United Kingdom ki ch'ukọchẹ.Alu ki na ch'ukọchẹ  u mu a wewe oka efu nwu chi property management, Bakare gwọnyi ufẹdọ ki nẹ nwu ujẹnwu ehi kpọ. Ayi ujẹnwu ki k'ọla, i n'ugbo ki ayi ujẹnwu ọgba unyi ọjọ ki alẹ, anubi lẹ i gwọnyi supper clubs, taki jẹnwu ibe ki nẹ ugbo west African cuisine t'eju gede.

Efu ọdọ 2019, ami onukwu ki nẹ d'ibe nwu todu ki t'efu Brixton Kitchen cooking competition ku ma che, ilẹ ku ma du nwu ẹnẹ ki adu abẹ ki ajẹ chi shop efu Brixton Village uchu mẹta. I ch'ẹnwu awuwu nwu Bakare alu ki du competition lẹ uña kekele lẹ.

 Chishuru 
Efu ọdọ 2020, Bakare bi Chishuru tẹ, e ki chi pop-up restaurant yi Brixton, London ugbo ku ma gboji yi West African cuisine. Efu ọdọ 2022, ma fu Chishuru dọ ki London's Best Restaurant abo ki la dọ chi Time Out Magazine.

Chishuru adufu ugbo ojoji-ojoji ojanẹ London, ta ku ma nabọ nana ti anẹ Brixton ma le. Efu ochu ẹla efu ọdọ 2023, Bakare kpai Chishuru dodo yi Fitzrovia. Efu ochu ẹgwaka efu ọdọ 2023, ak'ọla lugbo ujẹnwu Charlotte Ivers k'ọla ẹnyọ lugbo Chishuru i la jẹnwu amonẹ wewe ki d'ibe tọ restaurant lẹ.

Ọjọ ẹkẹlu efu ochu ẹkeji efu ọdọ 2024, ma m'uloko du nwu Chishuru kpai  head chef Bakare Michelin-star. kpai ejuma, Bakare mu di onobule dudu ejodudu yi ojanẹ United Kingdom ki che Michelin-starred chef. I ñọ ch'onobulẹ dudu ẹkeji efu ilẹ-i chaka ki che Michelin star ubi Georgiana Viou ki kw'ojanẹ France ku ma d'uloko Michelin nwu efu ọdọ 2023.

Efu ochu ẹfa efu ọdọ 2024, ma dọ Bakare "Chef of the Year" yi Time Out's National Restaurant Awards.

 References